ЛЕКСИКА: Қолжетімді тұрғын үй 
1-тапсырма. Мәтінді оқып, жаңа сөздерді дәптерлеріңізге жазыңыздар. 
«Қолжетімді тұрғын үй - 2020» бағдарламасы 2012 жылғы 21 маусымда «Қолжетімді тұрғын үй - 2020» бағдарламасы қабылданды. «Қолжетімді тұрғын үй - 2020» бағдарламасының мақсаты – біріншіден, халықты тұрғын үймен қамтамасыз ету, екіншіден, нарық экономикасының дұрыс дамуына ықпал ету. Қазақстан Республикасының кәмелетке жеткен әрбір азаматы баспана сатып алуға мүмкіндігі болуы үшін осындай бағдарламаны қабылдаудың қажеттілігі зор болды. 
Бағдарламаны іске асыру мерзімдері – 2012 - 2020 жылдар. 2012 - 2020 жылдарға арналған бағдарламаны іске асыруға Республикалық және жергілікті бюджеттің қаражаты, даму институттарының қаражаты жұмсалатын болады. Сондай-ақ аталған бағдарламаны іске асыру үшін ішкі және шетелдік инвестициялар бағытталатын болады. Республикалық бюджет есебінен кезекте тұрғандар мен жас отбасылар үшін жалға берілетін тұрғын үйлерді салу да жоспарланып отыр. Бұл бағдарлама іске асқан жағдайда, көптеген азаматтардың, әсіресе жас отбасылардың баспана мәселесі шешімін табатыны даусыз. 
Сөздік 
дамыту - развиваться 
міндет - обязанность 
жергілікті - местный 
бұзу - ломать 
жоба - проект 
қаражат - средства, финансы
серіктес - единомышленник, партнер 
мүлік - имущество 
қолжетімді тұрған үй - доступное жилье 
ынталандыру - стимулировать, повышать интерес 

2-тапсырма. Сұрақтарға мәтін бойынша жауап беріңіз.
1. «Қолжетімді тұрғын үй - 2020» бағдарламасы қашан қабылданды? 
2. «Қолжетімді тұрғын үй - 2020» бағдарламасының мақсаты қандай? 
3. Қолжетімді деген сөздің мағынасын қалай түсінесіз? 
4. «Қолжетімді тұрғын үй - 2020» бағдарламасын іске асыру үшін қаражатты қайдан алады? 
5. «Қолжетімді тұрғын үй - 2020» бағдарламасы халыққа қандай көмек бере алады? 

3-тапсырма. Берілген сөз тіркестерімен өз сөйлемдеріңізді құраңыз. 
«Қолжетімді тұрғын үй - 2020» бағдарламасы, баспана сатып алу, жергілікті бюджет, қаражаты жұмсау, жас отбасылар, тұрғын үй, баспана мәселесі. 
4-тапсырма. Мәтіннен сын есімді теріп жазып, жасалуын түсіндіріңіз.

5-тапсырма. Төменде берілген көмекші есімдермен 9 сөйлем құраңыз.
Үстінде, астында, алдында, артында, ішінде, арасында, қарсы, қасында, арасында.
